CELEX: 32009D1007
Language: hu
Date: 2009-12-17 00:00:00
Title: Az Európai Parlament és a Tanács határozata ( 2009. december 17. ) a rugalmassági eszköznek a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás 27. pontjával összhangban történő igénybevételéről

24.12.2009   
            
            
               HU
            
            
               Az Európai Unió Hivatalos Lapja
            
            
               L 347/29
            
         
      AZ EURÓPAI PARLAMENT ÉS A TANÁCS HATÁROZATA
   
   (2009. december 17.)
   a rugalmassági eszköznek a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodás 27. pontjával összhangban történő igénybevételéről
   (2009/1007/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel a költségvetési fegyelemről és a pénzgazdálkodás hatékonyságáról és eredményességéről szóló, az Európai Parlament, a Tanács és a Bizottság közötti, 2006. május 17-i intézményközi megállapodásra (1) és különösen annak 27. pontja ötödik bekezdésére,
   tekintettel a Bizottság javaslatára,
   mivel a 2009. november 18-i egyeztető ülésen az 1a. alfejezet alatti előirányzatok átcsoportosítására fennálló valamennyi lehetőség megvizsgálása után a költségvetési hatóság két ága megállapodott a rugalmassági eszköz igénybevételéről a finanszírozás kiegészítése céljából a 2010-es költségvetésben, az 1a. alfejezet plafonértékén felül is, az alábbiak szerint:
   
               —
            
            
               120 millió EUR energiaügyi projektek finanszírozására, az európai gazdaságélénkítési terv keretében,
            
         
               —
            
            
               75 millió EUR a kozloduji atomerőmű leszerelésére,
            
         A KÖVETKEZŐKÉPPEN HATÁROZOTT:
   1. cikk
   Az Európai Uniónak a 2010-es pénzügyi évre szóló általános költségvetésében a rugalmassági eszközt fel kell használni 195 millió EUR összeg nyújtására kötelezettségvállalási előirányzatok formájában, az 1a. alfejezet alatt.
   Ezt az összeget az alábbiak finanszírozásának kiegészítésére kell felhasználni:
   
               —
            
            
               120 millió EUR energiaügyi projektek finanszírozására, az európai gazdaságélénkítési terv keretében,
            
         
               —
            
            
               75 millió EUR a kozloduji atomerőmű leszerelésére.
            
         2. cikk
   Ezt a határozatot közzé kell tenni az Európai Unió Hivatalos Lapjában.
   
      Kelt Strasbourgban, 2009. december 17-én.
      
         
            az Európai Parlament részéről
         
         
            az elnök
         
         J. BUZEK
         
      
      
         
            a Tanács részéről
         
         
            az elnök
         
         H. LINDBLAD
         
      
   
   
      (1)  HL C 139., 2006.6.14., 1. o.